16-jarige kritiek wat wou avokado’s eetArgieffoto van ‘n avokadoboom Foto: Alice_Alphabet, Pixabay ŉ 16-jarige seun van Doonside in Amanzimtoti, KwaZulu-Natal, is in ŉ kritieke toestand nadat hy uit ŉ avokadoboom geval het. “Die kind het glo in die boom in Hillsideweg geklim en was ongeveer vyf meter hoog toe hy geval het,” het Chris Botha, woordvoerder van Netcare 911, in ŉ verklaring gesê. “Hy het kop eerste die teer getref.” Die kind was in ŉ kritieke toestand toe paramedici by die toneel opgedaag het. “Hy is aan ŉ asemhalingsmasjien gekoppel, op ŉ traumabord geïmmobiliseer en onder die sorg van ŉ gevorderdelewensondersteuningsparamedikus na die hospitaal geneem.”